संक्षेप करने के लिए दस्तावेज़: थोड़ी देर बाद इसी व्यक्ति ने मेरी एक तस्वीर ली जिसमें मेरा आईकार्ड मेरे हाथ में पकड़ने को कहा गया. 

अंदर परिसर के लॉन में एक अख़बार पर एक लोहे का बर्तन था जिसमें से धुआं उठ रहा था. नीचे पुराना मिंट अख़बार पड़ा था. संभवतः हवन यहीं हुआ होगा क्योंकि आसपास भगवा-पीले कुर्तों में घूमते नौजवानों के माथे पर तिलक शोभायमान था.

मोदी राज में कितना बदल गया है जेएनयू

नज़रिया: जेएनयू जैसा है, वैसा यूं ही नहीं है

'कल्लूरी के चलते बस्तर का माहौल अच्छा नहीं था'

यज्ञ के बाद आईआईएमसी के अलावा बस मिंट अख़बार शुद्ध हो पाया था.

अंदर पहला सत्र शुरू होने वाला था और हर पत्रकार को मेरी ही तरह आईकार्ड के साथ तस्वीर के बिना घुसने नहीं दिया जा रहा था. हालांकि बाकी लोग बिना कोई परिचय पत्र दिखाए आयोजकों के साथ हाय-हेलो कर के घुस रहे थे.

सेमिनार का विषय कुछ यूं था कि वर्तमान परिप्रेक्ष्य में राष्ट्रीय पत्रकारिता. मैंने राष्ट्रीय पशु सुना था, राष्ट्रीय खेल भी, राष्ट्रीय पक्षी भी, लेकिन राष्ट्रीय पत्रकारिता पहली बार देख रहा था.

चूंकि यज्ञ हो चुका था तो दीप प्रज्जवलन जैसी कोई औपचारिकता नहीं हुई और गुलाबी कुर्ता पहने किसी कवि महोदय ने पति पत्नी वाले जोक्स और अपनी राष्ट्रवादी कविताएं सुनाकर शुरुआत की.

हालांकि उन्होंने बताया कि वो राष्ट्रीय टीवी पर भी आते हैं लेकिन चूंकि मैं टीवी नहीं देखता तो मुझे पता नहीं चला कि वो कितने महान कवि हैं. 

पहले सेशन को संभालने के लिए फिर किसी टीवी एंकर को बुलाया गया जिनका परिचय इतना है कि वो ज़ी टीवी के एंकर हैं. उन्होंने ज़ी टीवी जैसी ही बातें कहीं और मंच पर मौजूद चार वक्ताओं से एक किताब का विमोचन करवाया. 

कैंपस के बाहर विरोध-प्रदर्शन करते स्टूडेंट्स

यह भी कहा गया कि सभाओं में बुके दिए जाते हैं और वो बुक दे रहे हैं. इस तरह से एकार की मात्रा हटाकर उन्होंने नई परंपरा शुरु करने का दावा किया. 

सत्र के पहले वक्ता आशीष गौतम थे जिन्हें सब आशीष भैय्या, आशीष भैय्या कहते रहे. उनके भाषण में राष्ट्र, संवर्धन, संरक्षण, कर्तव्य कम से कम पच्चीस तीस बार तो आया ही होगा.

दूसरे वक्ता दिल्ली टेक्नोलॉजिकल यूनिवर्सिटी के वाइस चांसलर थे योगेश जी. उनके भाषण का लब्बोलुआब यही था कि उनके यूनिवर्सिटी से जिन बच्चों को गूगल में सवा करोड़ का पैकेज मिला है वो स्वार्थी हैं. बीच में उन्होंने ये भी बताया कि अमरीका में जब मंदी आई थी तो...\nसंक्षेप उसी भाषा में जिसमें दस्तावेज़ है:
सुबह के नौ बजे जब मैं आईआईएमसी के परिसर में पहुंचा तो कैंपस के सारे गेट पर तालों के साथ पुलिसवाले थे और जो एक गेट खुला था, वहां एक व्यक्ति ने ये कहते हुए रोक दिया कि मीडिया वालों को अंदर नहीं जाने दिया जाएगा क्योंकि अंदर हवन हो रहा है.